Citroën TUB

Citroën TUB je ľahký nákladný automobil, ktorý vyrábala francúzska automobilka Citroën v rokoch 1937 až 1946. Vyrobilo sa 1 748 kusov. Nosnosť vozidla bola podľa verzie od 800 do . Pomenovanie je z francúzskeho Traction Utilitaire Basse alebo Traction Utilitaire type B.

 História a technika 
Citroën TUB bol prvé vozidlo svojho druhu, môžeme ho pokladať za predchodcu dnešných dodávok, VANov. Mal predný náhon, kabínu v celku s prepravným priestorom. Mal hydraulicky ovládané bubnové brzdy a trojstupňovú manuálnu prevodovku. Pruženie vpredu zabezpečovali inovatívne torzné tyče, vzadu bolo použité klasické listové pérovanie tej doby. 50 kusov dostalo výkonnejšiu verziu motora z automobilu Citroën Traction Avant 11CV, s tým boli spojené drobné technické úpravy a tak model dostal nové označenie TUC.

Presnejšie záznamy sa nezachovali z dôvodu nemeckej okupácie Francúzska. Po vojne ho nahradil model Citroën Typ H. Citroën TUB bol reinkarnovaný v štúdií Citroën Tubik.

 TUB Electrique 
Automobilka predstavila koncom roku 1939 prototyp elektromobilu postavenom na podvozku TUB. V rokoch 1941 a 1942 bolo vyrobených približne 100 kusov. Elektromotor bol napájaný olovenými batériami, ktoré boli uložené v drevenej bedni na podlahe v nákladovom priestore. Elektromotor bol jednosmerný s výkonom 23 kW , čo postačovalo na dosiahnutie maximálnej rýchlosti 60 km/h, teda len o 10 km/h menej, než verzia s benzínovým motorom. Dojazd na jedno nabitie bol približne 50km. Po elektromobiloch však v tej dobe nebol dopyt a tak výroba nepokračovala. Jeho užitočnosť sa ukázala už počas druhej svetovej vojny, kedy bol nedostatok pohonných hmôt, ktoré TUB Electrique nepotreboval.

 Motorizácie 
 Zážihové (Benzín) Model Objem Motor a typ Max.výkon Poznámka Použitie 1.6 1628 cc  R4 vodou chladený  35k (26kW)(z modelu Traction Avant 7C) Model TUB 1.9 1911 cc  R4 vodou chladený  58k (43kW)(z modelu Traction Avant 11)  Model TUC

 Elektromotor Model Batérie Max.výkon Max.rýchlosť Dojazd Electrique Pb (olovené s elektrolytom)31,3k (23kW) 60km/h cca 50km

 Iné projekty 

 Externé odkazy 
 Citroenet.org.uk Stránky automobilu 

 Zdroj 


TUB